Кор-Кобы

**Кор-Кобы** () јурт Россияда Алтай Республиканыҥ Оҥдой аймагында Јолоныҥ јурт јеезезине кирет.

## Этимологиязы
Кор-Кобы .

Кара кобы .

Коргобы, Кор Кобы (кор — ас, кичинек, тапчы, јетпес, тӱрген божой берер).

## Физико-географиялык темдектери

### Географиязы
Јурт Алтай Республиканыҥ чике ортозында, Теректиниҥ, Јал-Мӧҥкӱниҥ, Ӱч-Эҥмектиҥ сындарыныҥ эдегинде, Урсул сууныҥ јарадында турат. Туралу кобы, Мӱркӱттӱ кобы, Койонду кобы, Шагым. Талайдыҥ кемјӱзинеҥ 1040 метрге бийик.

### Климады
Климады орто-континентал. Кейдиҥ ортојылдык температуразы −4,2 °С, изӱ кӱндердиҥ температуразыныҥ ӱстӱги бажы +36 °С, эҥ ле соок температураныҥ алтыгы учы −54 °С, јердиҥ ортојылдык температуразы 0 °С, јыл ичинде калганчы соок кӱн ле баштапкы соок кӱн 02.06/30.08, јыл ичинде соок јок кӱндердиҥ тоозы 87, јут-чыктыҥ кеми бир јылга 345 мм, салкынныҥ ортојылдык тӱргени 1 м/с, тыҥ салкынду кӱндердиҥ тоозы 13,1 (15 м/с тӱрген салкынду).

### Аҥ-куштары
Тайгалары аҥдык јер, айу, бӧрӱ, тӱлкӱ, киш, тийиҥ, койон ло јӱзӱн-јӱӱр оок аҥдар куштар јӱрет. Тооргы астаган учун.

Куштардаҥ кедери тарал, каргаа, ӱкӱ, кӱӱк, тейлеген, талеҥко, јелечи, чай, торлоо, бӧднӧ, кӱртӱк јӱрет. Кезик куштар тоозы астаганыла база «Алтай Республиканыҥ Кызыл бичигине» кирген: мечиртке, мӱркӱт, тарбалјы, каркыраа, турна.

### Ӧзӱмдери
Айландыра ӧскӧн агаштардыҥ кӧп нургуны карагай, јойгон агаш. Суујакалай чиби, тал, каргана, кайыҥ агаштар ӧзӧт, бийиктей тытла кожо мӧш ӧзӧт. Тайга -тажы јиилектӱ, бороҥот, уйкӧс, тийиҥкат, кызылгат, тайабаш, калба, кӧжнӧ дӧ кӧп ӧзӧт.

Чыкту ла кӧлӧткӧлӧй јерде ӧлӧҥ бийик болуп ӧзӧт, комургай, кулузын, кылбыш, башка-башка чечектер: буланат, балузын, быркырууш, саргай, кандык, кӱӱктаман, кӱнкајы ла о.ӧ. «Алтай Республиканыҥ Кызыл бичигине» кирген ӧзӱмдер кӧп, олордыҥ тоозында: арчын, алтын тазыл, марал чечек, кызыл тазыл ла о.ӧ..

### Јери ле јолдоры
Јуртта 5 ором: Јиитердиҥ, Јаҥы, Меесте, Тӧс, Јолјаны.
Јурт ажыра регионал учурлу «Јабаган-Туйакты» деп (84К-132 деп идентификационный темдектӱ) јол ӧдӧт.
Эл-транспорттыҥ токтодузы — «Кор-Кобы», Јакалай јолдор.

## Тӱӱкизи
Јурт 1934 јылда тӧзӧлгӧн.

## Эл-јон

## Ук-калыктары
2002 јылдыҥ тооалыжыла јуртта 262 кижи болгон, 100 % алтайлар
.

Окылу тил: орус, алтай.

## Инфраструктуразы

* МБУ баштамы школ;
* эмчилик;
* јурттыҥ клубы;
* библиотека;
* магазин;
* стадион.


## Экономиказы
Мал азыраары. Крестьян-фермер ээлемдер. Таҥынаҥ аргачылар (ИП).

## Кереестер

### Тӱӱкилик

### Археологиялык
* Ташта јурамалдар (958);
* Мӧҥкӱсалгыш (959, 960).
Скобканыҥ ичинде кереестиҥ аҥылу темдек-тоозы кӧргӱзилген «Кереестердиҥ текши тоозы» деп бичикте.

### Ар-бӱткендик
* Байлу туу;
* Тоҥбок суу.

## Јуруктардыҥ кӧмзӧзи

## Јарлу улузы
* Марков Ш. (1889—26.06.1977) — кайчы, чӧрчӧкчи ле соојынчы, јарлык, Ада-Тӧрӧл учун Улу јууныҥ туружаачызы;
* Кыдыева, С. К., кыс ӧбӧкӧзи Петешева, алтай ады Кӧмӱрчи (1954) — журналист, ӱлгерчи, Иркутский государстволык университетти божоткон. Россия Федерацияныҥ нерелӱ журналисти . «Алтайдыҥ Чолмоны» газеттиҥ редакциязында 1979 јылдаҥ ала иштеген. Россия Федерацияныҥ ла Алтай Республиканыҥ журналисттериниҥ Биригӱлериниҥ турчызы, Россия Федерацияныҥ культуразыныҥ кӱндӱлӱ ишчизи (2003), Алтай Республиканыҥ Эл Курултайыныҥ экинчи ле ӱчинчи созывтарыныҥ депутады болгон, ӱлгерлерлӱ, очерктерлӱ бир канча јуунтылардыҥ авторы, алтай јаҥар кожоҥдордыҥ јуунтыларыныҥ тургузаачызы. Кӧп тоолу кайралдар алган.

## Ајарулар

## Тайантылар
* Окылу сайт «Оҥдой аймак»